–revidovať prognózy tradičných vlastných zdrojov (t. j. clá), základov dane z pridanej hodnoty (DPH) a hrubého národného dôchodku (HND), ako aj zahrnúť do rozpočtu príslušné korekcie pre Spojené kráľovstvo a ich financovanie, ktoré majú všetky vplyv na rozloženie príspevkov členských štátov do vlastných zdrojov v rámci rozpočtu EÚ,

2.3.3. Zahrnutie prvej aktualizácie korekcie pre Spojené kráľovstvo za rok 2019, druhej aktualizácie korekcie pre Spojené kráľovstvo za rok 2018, tretej aktualizácie korekcie pre Spojené kráľovstvo za rok 2017 a konečných súm korekcií pre Spojené kráľovstvo za roky 2016 a 2015 do NOR č. 7/2020

Pandémia výrazne zmenila vyhliadky európskeho hospodárstva. V prognóze Komisie z jari 2020 sa očakáva, že hospodárstvo EÚ tento rok klesne o rekordných 7,5 % a následne sa v roku 2021 zvýši o 6,1 % – čo nebude stačiť na to, aby sa v plnej miere vynahradila tohtoročná strata. Na konci prognózovaného obdobia by sa hospodárstvo EÚ nachádzalo na úrovni približne o 3 % nižšej, než je úroveň výstupu predpokladaná v prognóze z jesene 2019. Pandémia ovplyvní všetky zložky dopytu okrem verejnej spotreby a verejných investícií, ktoré plnia stabilizačnú úlohu. Očakáva sa, že medzinárodný obchod zaznamená bezprecedentný kolaps a že budúcoročné oživenie zostane vzhľadom na narušenia globálnych hodnotových reťazcov obmedzené.

Revízia sa týka prognózy TVZ, ktoré majú byť uhradené do rozpočtu v roku 2020, ako aj prognózy základov DPH a HND na rok 2020. Prognóza v rozpočte na rok 2020 bola stanovená na 175. zasadnutí výboru ACOR 24. mája 2019. V rámci revízie sa v tomto NOR zohľadňujú prognózy dohodnuté na 178. zasadnutí výboru ACOR, ktoré sa uskutočnilo písomným postupom 19. – 25. mája 2020. Použitie aktualizovanej prognózy vlastných zdrojov zlepšuje presnosť prognóz príjmov, a tým aj platieb, ktoré majú členské štáty odviesť do rozpočtu EÚ počas rozpočtového roka.

Celkový vplyv všetkých úprav príjmov v tomto NOR sa uvádza v súhrnnej tabuľke uvedenej ďalej. V tejto tabuľke sa tiež uvádza rozloženie celkových platieb vlastných zdrojov medzi členskými štátmi: podľa rozpočtu na rok 2020 v znení zmien plynúcich z návrhu opravného rozpočtu č. 6 (NOR č. 6/2020), a napokon podľa tohto NOR.

2.3.1. Úvod

Korekcia rozpočtovej nerovnováhy v prospech Spojeného kráľovstva (korekcia pre Spojené kráľovstvo), ktorá má byť zahrnutá do rozpočtu v rámci tohto NOR, sa týka rokov: 2015, 2016, 2017, 2018 a 2019.

Korekcie pre Spojené kráľovstvo za roky 2015, 2016, 2017, 2018 a 2019 sa riadia pravidlami uvedenými v rozhodnutí Rady 2014/335/EÚ o systéme vlastných zdrojov Európskej únie a v jeho sprievodnom pracovnom dokumente Metodika výpočtu 2014 . Podľa pravidiel stanovených v uvedenom rozhodnutí sa čisté „neočakávané zisky“ Spojeného kráľovstva z TVZ, ktoré vyplývajú zo zvýšenia percentuálneho podielu TVZ, ktoré si členské štáty od roku 2001 ponechávajú na krytie nákladov na ich výber, neutralizujú a pridelené výdavky sa upravujú o celkové pridelené výdavky v členských štátoch, ktoré pristúpili k EÚ po 30. apríli 2004, s výnimkou priamych poľnohospodárskych platieb a výdavkov súvisiacich s trhom, ako aj tej časti výdavkov na rozvoj vidieka, ktorá pochádza zo záručnej sekcie EPUZF.

Okrem toho sa podiel Rakúska, Nemecka, Holandska a Švédska na financovaní korekcie pre Spojené kráľovstvo znižuje na jednu štvrtinu ich bežného podielu. Toto zníženie financujú ostatné členské štáty okrem Spojeného kráľovstva.

V tomto NOR je zahrnutý výpočet a financovanie prvej aktualizácie korekcie pre Spojené kráľovstvo za rok 2019, druhej aktualizácie korekcie pre Spojené kráľovstvo za rok 2018, tretej aktualizácie korekcie pre Spojené kráľovstvo za rok 2017 a konečných súm korekcií pre Spojené kráľovstvo za roky 2015 a 2016.

Rozdiel medzi konečnou sumou korekcie pre Spojené kráľovstvo za roky 2015 a 2016 a sumami pôvodne zahrnutými do rozpočtu (prvá aktualizácia korekcie pre Spojené kráľovstvo za rok 2015 zahrnutá v OR č. 5/2016 a prvá aktualizácia korekcie pre Spojené kráľovstvo za rok 2016 zahrnutá v OR č. 6/2017) je zahrnutý do kapitoly 35 (Výsledok konečného výpočtu financovania korekcie rozpočtovej nerovnováhy pre Spojené kráľovstvo) tohto NOR.

Rozdiel medzi treťou aktualizáciou korekcie pre Spojené kráľovstvo za rok 2017 a sumou pôvodne zahrnutou do rozpočtu (prvá aktualizácia zahrnutá v OR č. 6/2018) a rozdiel medzi druhou aktualizáciou korekcie pre Spojené kráľovstvo za rok 2018 a sumou pôvodne zahrnutou do rozpočtu (predbežná suma zahrnutá do rozpočtu na rok 2019) je zahrnutý do kapitoly 36 tohto NOR.

Prvá aktualizácia sumy korekcie pre Spojené kráľovstvo za rok 2019 je zahrnutá do kapitoly 15 (Korekcia rozpočtovej nerovnováhy) tohto NOR a nahrádza predbežnú sumu, ktorá bola pôvodne zahrnutá do rozpočtu.

2.3.2. Výpočet korekcií

Aktualizácia korekcií za roky 2015, 2016, 2017, 2018 a 2019 vyplýva najmä z aktualizácie základov DPH a HND podľa údajov predložených členskými štátmi na jeseň 2019. Okrem toho sa v rámci aktualizácie korekcie za roky 2018 a 2019 zohľadňujú aj pridelené výdavky za roky 2018 a 2019.

V nasledujúcej tabuľke sú uvedené aktualizácie korekcií za roky 2015 – 2019, ktoré sú zahrnuté v tomto návrhu opravného rozpočtu.

2.3.2.1. Korekcia pre Spojené kráľovstvo za rok 2019

V nasledujúcej tabuľke sú uvedené zmeny medzi predbežnou sumou korekcie pre Spojené kráľovstvo za rok 2019 zahrnutou do rozpočtu na rok 2020 a prvou aktualizáciou korekcie pre Spojené kráľovstvo za rok 2019, ktorá sa má zahrnúť do tohto NOR.

Korekcia pre Spojené kráľovstvo za rok 2019 Korekcia pre Spojené kráľovstvo za rok 2019 PREDBEŽNÁ SUMA Rozpočet na rok 2020 Korekcia pre Spojené kráľovstvo za rok 2019 PRVÁ AKTUALIZÁCIA NOR č. 7/2020 Rozdiel (1) (2) (2) – (1) (1) Podiel Spojeného kráľovstva na neobmedzenom základe DPH 16,3037 % 16,0617 % –0,2420 % (2) Podiel Spojeného kráľovstva na celkových pridelených výdavkoch upravených v dôsledku rozšírenia 7,3015 % 7,6186 % +0,3171 % (3) = (1) – (2) 9,0022 % 8,4431 % –0,5591 % (4) Celkové pridelené výdavky 130 008 765 143 133 761 974 693 +3 753 209 550 (5) Výdavky spojené s rozšírením

= (5a) + (5b) 30 694 725 929 33 495 190 550 +2 800 464 621 (5a) Predvstupové výdavky 0 0 0 (5b) Výdavky spojené s článkom 4 ods. 1 písm. g) 30 694 725 929 33 495 190 550 +2 800 464 621 (6) Celkové pridelené výdavky upravené v dôsledku rozšírenia = (4) – (5) 99 314 039 214 100 266 784 143 +952 744 929 (7) Pôvodná suma korekcie pre Spojené kráľovstvo = (3) x (6) x 0,66 5 900 699 546 5 587 332 443 –313 367 103 (8) Výhoda pre Spojené kráľovstvo 690 825 371 459 372 003 –231 453 368 (9) Základná korekcia pre Spojené kráľovstvo = (7) – (8) 5 209 874 175 5 127 960 440 –81 913 735 (10) Neočakávané zisky z TVZ –44 494 806 –42 372 235 +2 122 571 (11) Korekcia pre Spojené kráľovstvo = (9) – (10) 5 254 368 981 5 170 332 675 –84 036 306

Prvá aktualizácia korekcie pre Spojené kráľovstvo za rok 2019 je približne o 84 mil. EUR nižšia v porovnaní s predbežnou sumou korekcie pre Spojené kráľovstvo za rok 2019 zahrnutou do rozpočtu na rok 2020, a to v dôsledku aktualizácií základov DPH a HND, na ktorých sa dohodli členské štáty v rámci písomného postupu pri prognózovaní výboru ACOR (máj 2020), ako aj v dôsledku aktualizácie pridelených výdavkov na rok 2019 (predbežná suma zahŕňala prognózu pridelených výdavkov).

2.3.2.2. Korekcia pre Spojené kráľovstvo za rok 2018

V nasledujúcej tabuľke sú uvedené zmeny medzi predbežnou sumou korekcie pre Spojené kráľovstvo za rok 2018 zahrnutou do rozpočtu na rok 2019 a druhou aktualizáciou korekcie pre Spojené kráľovstvo za rok 2018, ktorá sa má zahrnúť do tohto NOR.